Diari Oficial de la Generalitat Valenciana


Sumari del DOGV 5135, del 15-11-2005 (2005/12390)

DECRET 166/2005, d'11 de novembre, del Consell de la Generalitat, pel qual es modifica el Decret 233/2004, de 22 d'octubre, pel qual es va crear l'Observatori per a la Convivència Escolar als Centres de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2005/11/11/166/dof/vci/html**

### Dades del document

Número de DOGV
:   5135

Data del DOGV
:   15-11-2005

Secció del DOGV
:   I. DISPOSICIONS GENERALS

Número del document
:   2005/12833


Data del document
:   11-11-2005

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * Observatori Per A la Convivència Escolar En Els Centres de la Comunitat Valenciana
    * integració social
    * legislació
    * reglament intern
    * centre d'ensenyament
    * conflicte social
    * alumnat
    * adaptació escolar

DECRET 166/2005, d'11 de novembre, del Consell de la Generalitat, pel qual es modifica el Decret 233/2004, de 22 d'octubre, pel qual es va crear l'Observatori per a la Convivència Escolar als Centres de la Comunitat Valenciana. [2005/12557]
  
El Decret 233/2004, de 22 d'octubre, del Consell de la Generalitat, va crear l'Observatori per a la Convivència Escolar als Centres de la Comunitat Valenciana, com a òrgan de caràcter consultiu adscrit a la Conselleria de Cultura, Educació i Esport, destacant entre les seues funcions el coneixement, anàlisi i avaluació dels problemes de convivència als centres educatius, a fi de planificar i coordinar la intervenció per a la resolució i prevenció dels conflictes.
  
L'esmentat Observatori té una composició de caràcter interdepartamental, que reunix representants de diferents àrees rellevants en matèria d'educació i mediació de conflictes de convivència.
  
Transcorreguts uns mesos des de la seua posada en funcionament, es considera necessari modificar la composició del Ple de l'Observatori per a integrar altres membres que poden aportar altres opinions i propostes d'intervenció.
  
En virtut d'això, de conformitat amb el que establix l'Estatut d'Autonomia, i fent ús de les facultats atribuïdes pels articles 38 i 40 de la Llei 5/1983, de 30 de desembre, de la Generalitat, de Govern Valencià, a proposta del conseller de Cultura, Educació i Esport, conforme amb el Consell Jurídic Consultiu de la Comunitat Valenciana i amb la deliberació prèvia del Consell de la Generalitat, en la reunió del dia 11 de novembre de 2005,
  
DECRETE
  
Article únic
  
Es modifica l'article 4 del Decret 233/2004, de 22 d'octubre, del Consell de la Generalitat, pel qual es va crear l'Observatori per a la Convivència Escolar als Centres de la Comunitat Valenciana, tot afegint-hi un altre apartat i incorporant com a vocal del Ple a un representant de la Conselleria d'Empresa, Universitat i Ciència. L'esmentat article queda redactat de la forma següent:
  
«Article 4. Composició del Ple
  
1. El Ple de l'Observatori estarà integrat pels membres següents:
  
a) President: el conseller de Cultura, Educació i Esport.
  
b) Vicepresident primer: el secretari autonòmic d'Educació.
  
c) Vicepresidenta segona: la directora de l'Institut Valencià d'Avaluació i Qualitat Educativa.
  
d) Vocals:
  
- Un representant de la Presidència de la Generalitat i de cada una de les conselleries següents: de Sanitat, de Benestar Social, de Justícia, Interior i Administracions Públiques i d'Empresa, Universitat i Ciència, designats pel seu titular.
  
- Un representant de l'Àrea d'Ordenació i Innovació Educativa, de la Direcció General d'Ensenyament, designat pel seu titular.
  
- Un representant del Servici Central d'Inspecció Educativa, designat pel seu titular.
  
- Un representant de cada una de les Direccions Territorials de Cultura, Educació i Esport, designats pels seus titulars.
  
- Dos representants de la Federació Valenciana de Municipis i Províncies.
  
- Un representant del Consell Escolar Valencià.
  
- Un representant de la Comissió d'Experts, designat pel president del Ple.
  
- Un secretari, que serà nomenat pel president, d'entre els funcionaris de la Conselleria de Cultura, Educació i Esport.
  
2. A instància del conseller de Cultura, Educació i Esport i si es considera convenient per al desenrotllament de les funcions pròpies de l'Observatori, podrà assistir a les sessions del Ple qualsevol persona que, tot i que no en forme part, puga aportar-hi els seus coneixements i experiències en la matèria relacionada amb la convivència escolar».
  
DISPOSICIÓ FINAL
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 11 de novembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,


Còpia Permalink ELI